 NA WINNIE ONYANDO TUME ya Maadili na Kukabiliana na Ufisadi (EACC) inawachunguza magavana 21 kwa madai ya matumizi mabaya ya rasilimali za kaunti. Haya yanakuja siku chache tu baada ya aliyekuwa gavana wa Kakamega Wycliffe Oparanya kuhojiwa na maafisa wa EACC katika Integrity Centre. Soma: Maafisa wa EACC wavamia makazi ya Oparanya kijijini na jijini Magavana hao ni miongoni mwa maafisa wanaochunguzwa na tume hiyo kwa madai mbalimbali. Akizungumza Jumamosi jijini Nairobi, msemaji wa EACC Eric Ngumbi amesema magavana hao 21 ni pamoja na magavana wanaohudumu kwa mara ya kwanza ambao waliingia ofisini na kuanza kuiba mali ya umma. “Kando na magavana wanaohudumu kwa mara ya kwanza, EACC pia inawamulika wale ambao wanahudumu muhula wa pili na wale waliohudumu hapo awali,” akasema Bw Ngumbi. Hata hivyo, EACC haikutaja majina ya magavana hao. Cha kutia moyo, EACC imesema, ni kwamba maafisa wengi sasa wameanza kurejesha mali ya umma waliyoiba. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  